Document ID: /roh_data/filtered/fineweb-2-filterrobots_roh.jsonl.gz/53720

Il frust saja grond. Il CB Surses avessi gì ina gronda schanza da vegnir sur il stritg e manchentà quai. Gudagnar ils proxims quatter gieus restants saja fitg grev, perquai ch’i sajan tut fermas squadras, uschia fa Philipp Berri, il trenader dal CB Surses.
Lumnezia ha merità la victoria, nossa preschentaziun è stada catastrofala, igl è stà il pli mal gieu dapi in lung temp.
Il CB Surses gioga questa stagiun anc cunter Bogn Ragaz, Landquart, Uznach e Tusaun. Senza puncts, smanatscha la relegaziun en la quarta liga. Il CB Surses è pir avant in onn vegnì en la terza liga, quai grazia diversas midadas en las ligas superiuras.